Diari Oficial de la Generalitat Valenciana


Sumari del DOGV 4834, del 03-09-2004 (2004/8911)

ORDE de 9 d'agost de 2004, del conseller de Presidència, per la qual convoca huit beques per a la realització de pràctiques a les oficines tècniques de cooperació dependents de l'Agència Espanyola de Cooperació Internacional.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4834

Data del DOGV
:   03-09-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/8911


Data del document
:   09-08-2004

Organisme emissor
:   Conselleria de Presidència

Tipus de document
:   Ordre

Descriptors 

:   * voluntariat social
    * cooperació internacional
    * ajuda pública
    * assignació per estudis
    * suport econòmic

ORDE de 9 d'agost de 2004, del conseller de Presidència, per la qual convoca huit beques per a la realització de pràctiques a les oficines tècniques de cooperació dependents de l'Agència Espanyola de Cooperació Internacional. [2004/F8911]
  
En aplicació de l'objectiu recollit en el Pla Director de la Cooperació Valenciana 2004-2007, d'impulsar la formació complementària de joves cooperants valencians en cooperació internacional al desenvolupament, la Conselleria de Presidència procedix a la convocatòria d'ajudes econòmiques a titulats superiors universitaris per a la realització de pràctiques de formació en les oficines tècniques de cooperació dependents de l'Agència Espanyola de Cooperació Internacional en països en què s'estiguen executant projectes de cooperació al desenvolupament cofinançats per la Generalitat, i de conformitat amb el que establix el Decret 201/1997, d'1 de juliol, del Govern Valencià, sobre regulació de les bases per a la cooperació internacional al desenvolupament i del règim específic de transferències de fons destinats a la cooperació amb països en via de desenvolupament, així com dins el marc del conveni subscrit amb l'Agència Espanyola de Cooperació Internacional de data 11 de juliol de 2001, i de conformitat amb el que disposa el Decret 108/1992, de 6 de juny, del Govern Valencià, pel qual es regula la concessió de beques i en l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana.
  
En virtut del que s'ha exposat, i fent ús de les facultats que em conferix l'article 35 de la Llei 5/1983, de 30 de desembre, de Govern Valencià, i el Decret 111/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Presidència,
  
ORDENE
  
Primer
  
Convocar concurs públic per a la concessió de huit beques, que tenen com a objecte la realització de pràctiques de formació complementària en matèria de cooperació internacional al desenvolupament, a les oficines tècniques de cooperació, dependents de l'Agència Espanyola de Cooperació Internacional.
  
Segon
  
Aprovar les bases per què es regix esta convocatòria, incloses com a annex I, i el model de sol·licitud per a les beques esmentades, inclòs com a annex II d'esta orde.
  
Tercer
  
L'import de les beques serà finançat a càrrec de l'aplicació pressupostària 71.39.52.012.01, línia codi comptable T5006 dels pressupostos de la Generalitat per a l'any 2004, per un import màxim de 28.000 euros, per a l'abonament de les bestretes, i quedarà condicionada la percepció de les mensualitats, per un import màxim de 152.240 euros, a l'existència de consignació pressupostària adequada i suficient en els pressupostos de la Generalitat per a l'any 2005.
  
Quart
  
S'atribuïx a la directora general de Cooperació al Desenvolupament i Relacions Externes la facultat d'adoptar les mesures necessàries per al desplegament i l'aplicació d'esta orde.
  
Contra el present acte, que posa fi a la via administrativa, els interessats podran interposar, potestativament, recurs de reposició davant el conseller de Presidència, en un termini d'un mes, comptat des de l'endemà de la seua publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que hi dóna la Llei 4/1999, de 13 de gener, o bé, directament, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació, de conformitat amb el que preveuen els articles 10.1.a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
  
València, 9 d'agost de 2004
  
El conseller de Presidència,
  
ALEJANDRO FONT DE MORA TURÓN
  
ANNEX I
  
Bases de la convocatòria per a la concessió de huit beques per a la realització de pràctiques professionals en matèria de cooperació al desenvolupament en les oficines tècniques de cooperació dependents de l'Agència Espanyola de Cooperació Internacional.
  
Base 1. Objecte
  
L'objecte d'esta convocatòria és la concessió de huit beques per a la realització de pràctiques de formació complementària en matèria de cooperació internacional al desenvolupament, a les oficines tècniques de cooperació, dependents de l'Agència Espanyola de Cooperació Internacional (AECI).
  
Base 2. Duració, dotació i pagament de les beques
  
1. El període de permanència en l'oficina tècnica de cooperació corresponent per a la realització dels treballs serà d'11 mesos corresponents a l'any 2005, sense possibilitat de pròrroga.
  
2. L'import total de les beques serà de 180.240,00 euros, la qual cosa representa 22.530,00 euros per becari, que es distribuirà de la manera següent:
  
a) De forma anticipada a la incorporació a l'oficina tècnica de cooperació corresponent, i a l'efecte de facilitar el pagament de les despeses de viatge, assegurança mèdica i instal·lació en el país de destinació, es farà un abonament a cada becari per un import de 3.500,00 euros.
  
b) L'import de la beca s'abonarà mensualment, amb la certificació de conformitat prèvia de la Direcció General de Cooperació al Desenvolupament i Relacions Externes, sent la quantia de cada mensualitat de 1.730,00 euros per becari.
  
Base 3. Requisits
  
Les beques objecte d'esta convocatòria s'adjudicaran per mitjà de concurs entre els diversos aspirants, que reunisquen els següents requisits abans de finalitzar el termini de presentació de sol·licituds i els acrediten documentalment:
  
a) Ser espanyol i tindre veïnatge administratiu en qualsevol municipi de la Comunitat Valenciana.
  
b) Tindre entre 22 i 35 anys d'edat.
  
c) Estar en possessió de titulació universitària superior o complides les condicions per a obtindre-la.
  
d) Posseir formació de postgrau específica en matèria de cooperació al desenvolupament i experiència en matèria de cooperació al desenvolupament en ONGDs o en servicis del voluntariat social en ONGs.
  
e) Estar en possessió del certificat de Cicle Elemental d'idioma comunitari diferent del castellà, expedit per l'Escola Oficial d'Idiomes o equivalent.
  
Base 4. Termini i lloc de presentació de sol·licituds, i documentació a aportar
  
1. El termini de presentació de sol·licituds serà de 15 dies hàbils comptats a partir del següent al de la publicació de la convocatòria en el Diari Oficial de la Generalitat Valenciana.
  
2. Les sol·licituds, presentades en el formulari que s'inclou com a annex II de la present orde, i que consta en la pàgina web de Cooperació al Desenvolupament de la Generalitat (http://www.pre.gva.es/ajuda), es dirigiran a la Direcció General de Cooperació al Desenvolupament i Relacions Externes, c/ Juristes núm. 10, 2n pis, 46935 València.
  
Sense perjuí del que preveu l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, les persones interessades podran presentar la sol·licitud i la documentació a què es referix l'apartat següent d'esta base, en qualsevol dels registres següents:
  
- Registre auxiliar de la Conselleria de Presidència, en la Direcció General de Cooperació al Desenvolupament i Relacions Externes, c/ Juristes, núm. 10, 2ª planta, 46456 València.
  
- Registre General de la Presidència de la Generalitat, palau de Castellfort, cantó c/ Cavallers, 9, cantó Juristes. 46168 València.
  
- Delegació Territorial del Consell de la Generalitat a València, c/ Gregorio Gea núm. 27, 46268 València.
  
- Delegació Territorial del Consell de la Generalitat a Alacant, av. Dr. Gadea núm. 10, 03904 Alacant.
  
- Delegació Territorial del Consell de la Generalitat a Castelló, c/ Major núm. 78, 12099 Castelló de la Plana.
  
3. El formulari de sol·licitud anirà acompanyat de la següent documentació, que s'acreditarà per mitjà de compulsa en el moment de presentació de sol·licituds:
  
a) Fotocòpia del DNI i certificat d'empadronament, acreditatiu del veïnatge a la Comunitat Valenciana.
  
b) Currículum.
  
c) Titulació superior.
  
d) Documentació acreditativa de la formació específica en matèria de cooperació al desenvolupament.
  
e) Documentació acreditativa de l'experiència en cooperació al desenvolupament en ONGDs o en servicis del voluntariat social en ONGs.
  
f) Documentació acreditativa de l'experiència en països en via de desenvolupament en el sector de la cooperació internacional.
  
g) Certificat de coneixement a nivell de Cicle Elemental d'idioma comunitari diferent del castellà.
  
h) Documentació acreditativa de l'experiència laboral general.
  
i) Declaració jurada de no disfrutar de cap altra beca, ajuda o activitat laboral regular.
  
j) Qualsevol altre document que acredite la possessió dels mèrits que desitgen al·legar.
  
Base 5. Comissió avaluadora
  
1. Per a l'examen de les sol·licituds de beques es constituirà una comissió avaluadora, presidida per la directora general de Cooperació al Desenvolupament i Relacions Externes, de la qual formaran part:
  
- Un representant designat per l'AECI.
  
- El cap de l'Àrea de Cooperació al Desenvolupament.
  
- El cap del Servici de Planificació i Formació.
  
- La cap de la Secció de Promoció i Participació dels Agents Socials.
  
- Dos tècnics de la Direcció General de Cooperació al Desenvolupament i Relacions Externes, un dels quals actuarà com a secretari.
  
2. La comissió podrà estar assessorada pel personal tècnic o professional que es considere necessari, i podran assistir a les sessions amb veu però sense vot.
  
3. El funcionament de la comissió haurà d'adaptar-se al que establix la present convocatòria i, de manera subsidiària, a les regles contingudes en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Base 6. Procés de selecció
  
1. La comissió a què es referix la base anterior, elaborarà una relació prioritzada dels aspirants, en funció de la puntuació resultant de l'aplicació del barem següent:
  
a) Titulacions acadèmiques: fins a un màxim de 2 punts.
  
b) Formació específica en matèria de cooperació: fins a un màxim de 3 punts.
  
c) Experiència acreditada en matèria de cooperació al desenvolupament (ONGDs): fins a un màxim de 3 punts.
  
d) Experiència específica en països en via de desenvolupament en el sector de la cooperació internacional: fins a un màxim de 3 punts.
  
e) Experiència acreditada en tasques de voluntariat social (ONGs): fins a un màxim de 2 punts.
  
f) Experiència professional general: fins a un màxim de 2 punts.
  
g) Coneixement d'idiomes: fins a un màxim de 2 punts.
  
h) Altres mèrits a valorar: fins a un màxim d'1 punt.
  
2. La comissió d'avaluació es reunirà en els 15 dies següents a la finalització del termini de presentació de sol·licituds i convocarà els candidats que hagen obtingut 6 o més punts en la fase de baremació, per a comprovar, per mitjà d'entrevista, la idoneïtat del seu perfil personal i professional per als distints destins en les oficines tècniques de cooperació, així com el seu coneixement en temes de cooperació internacional al desenvolupament. La puntuació atribuïda com resultat de l'entrevista no podrà superar els 5 punts.
  
3. Quan acabe el procés selectiu, la comissió de valoració elaborarà una proposta de concessió de beques que contindrà la relació dels beneficiaris, dels països de destinació, i una borsa de reserva prioritzada, en funció de la puntuació obtinguda, per a cobrir les vacants que pogueren produir-se. La comissió haurà d'elaborar dita proposta en el termini màxim de dos mesos a comptar de l'expiració del terme per a la presentació de sol·licituds.
  
Base 7. Concessió
  
1. El conseller de Presidència resoldrà la concessió de les beques, a la vista de la proposta de la comissió avaluadora, en el termini màxim de tres mesos a partir del dia següent al de la publicació de la present convocatòria en el Diari Oficial de la Generalitat Valenciana. La resolució del conseller de Presidència, que es publicarà en el Diari Oficial de la Generalitat Valenciana, contindrà la borsa de reserva constituïda pels aspirants que no resulten beneficiaris de les beques, ordenats d'acord amb la puntuació obtinguda.
  
La falta de l'esmentada resolució dins del termini establit anteriorment, produirà l'efecte de la desestimació presumpta de les sol·licituds presentades.
  
2. Els becaris s'incorporaran a les oficines tècniques de cooperació sota la dependència directa del coordinador general, qui els assignarà els treballs atenent la seua formació i capacitats. A més, els beneficiaris realitzaran el seguiment dels programes i els projectes de cooperació de la Generalitat en els països de destinació.
  
Per a l'adjudicació de destinacions, l'Agència Espanyola de Cooperació tindrà en compte el coneixement per part dels becaris seleccionats dels idiomes dels països en què l'espanyol no siga l'idioma predominant.
  
Igualment, abans de la seua incorporació a les oficines tècniques de cooperació, els becaris seleccionats es desplaçaran durant un període mínim de dos dies a l'Agència Espanyola de Cooperació Internacional a Madrid, a fi de conéixer l'estructura de tal organisme, les seues estratègies i programes, així com els responsables dels països on realitzaran les seues pràctiques, els quals els indicaran les seues comeses principals en les oficines tècniques de cooperació de destinació.
  
Base 8. Drets, obligacions i incidències
  
1. Les beques objecte de la present convocatòria són incompatibles amb el benefici de qualsevol altra beca, ajuda o activitat laboral regular. La infracció d'esta regla deixarà sense efecte la beca adjudicada.
  
2. La condició de becari no generarà en cap moment relació laboral o administrativa amb la Generalitat ni amb els organismes dependents de l'estat en què estiguen destinats. En el cas que es tinga prèviament la condició d'empleat de la Generalitat, es quedarà en la situació administrativa que procedisca en virtut de la normativa vigent de la funció pública.
  
3. Els aspirants que hagen resultat seleccionats hauran de presentar els certificats acreditatius d'estar al corrent de les seues obligacions fiscals amb l'estat i la comunitat autònoma i davant la Seguretat Social, de conformitat amb l'Orde de 30 de maig de 1996, de la Conselleria d'Economia i Hisenda, així com la fitxa de manteniment de tercers en el model proporcionat per la Direcció General de Cooperació al Desenvolupament i Relacions Externes, en el termini de 10 dies hàbils a comptar a partir del dia següent de la publicació en el Diari Oficial de la Generalitat Valenciana de la resolució d'esta convocatòria.
  
3. La directora general de Cooperació al Desenvolupament i Relacions Externes resoldrà les incidències que es produïsquen durant el període de benefici de les beques, i deixarà sense efecte estes, amb audiència prèvia de l'interessat, en el cas que incomplisca sense causa justificada les condicions establides en la present convocatòria, o quan no realitze l'activitat que va motivar la concessió o deixe de reunir els requisits exigits.
  
4. Davant les incidències, renúncies, abandons o incompliments que deixen vacant una beca, es procedirà a cobrir la mateixa segons l'orde establit en la borsa de reserva que resulte del procés de selecció.
  
5. Els becaris hauran de remetre a la Direcció General de Cooperació al Desenvolupament i Relacions Externes, cada mes, una memòria de les activitats realitzades durant tal període.